stanford-oval/wikipedia huggingface dataset:
Hammarkindin kihlakunta

Hammarkindin kihlakunnan sijainti Itä-Götanmaan läänin kartalla.
Hammarkindin kihlakunta (ruots. Hammarkinds härad) oli kihlakunta Itä-Götanmaan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 973,61 neliökilometriä ja asukasluku 16 215 henkeä. Kihlakuntaan kuuluneet kunnat olivat Västra Husby, Drothem, Skönberga, Mogata, Börrum, Skällvik, Sankt Anna, Gryt, Valdemarsvikin kauppala ja Ringarum.
Kihlakunnan tuolloisista kunnista Gryt, Valdemarsvikin kauppala ja Ringarumkuuluvat nykyään Valdemarsvikin kuntaan ja muut Söderköpingin kuntaan.
Hammarkindin kihlakunnan vaakuna
Bejan piiri

| Bejan piiri Distrito de Beja |
| --- | --- |
 Sijainti
Valtio:  Portugali
Alue:  Alentejo
Kuntia:  14
Hallinto:  
 – hallinnollinen keskus:  Beja
Pinta-ala:  10 263,4 km²
Väkiluku (2014):  147 290
 – väestötiheys:  14,4 as./km²
Bejan piiri on yksi Portugalin piireistä. Se sijaitsee Portugalin eteläosassa Alentejon alueella ja sen pääkaupunki on Beja. Piirin pinta-ala on 10 263,4 km² ja väkiluku 147 290 (vuonna 2014).
Bejan piirissä on neljätoista kuntaa:
Aljustrel
Almodôvar
Alvito
Barrancos
Beja
Castro Verde
Cuba
Ferreira do Alentejo
Mértola
Moura
Odemira
Ourique
Serpa
Vidigueira
Aiheesta muualla

Kuvia tai muita tiedostoja aiheesta Bejan piiri Wikimedia Commonsissa
Portugalin piirit
Aveiron piiri
Bejan piiri
Bragan piiri
Bragançan piiri
Castelo Brancon piiri
Coimbran piiri
Évoran piiri
Faron piiri
Guardan piiri
Leirian piiri
Lissabonin piiri
Portalegren piiri
Porton piiri
Santarémin piiri
Setúbalin piiri
Viana do Castelon piiri
Vila Realin piiri
Viseun piiri
Hammarkullen

Kerrostaloja Hammarkullenissa.
Hammarkullen on yksi Göteborgin kaupunginosista Ruotsissa. Valtaosa eli 83,2 prosenttia Hammarkullenin 7913:sta asukkaasta oli vuonna 2011  ulkomaalaistaustaisia (syntynyt ulkomailla tai molemmat vanhemmat syntyneet ulkomailla). Hammarkullenin kerrostalokanta on Ruotsissa 1960-luvulla aloitetun miljoonaohjelman peruja, jolla oli tarkoitus lievittää akuuttia asuntopulaa rakennuttamalla vähintään miljoona uutta asuntoa kymmenen vuoden aikana eri puolille Ruotsia. Valtavien rakennusmassojen ja yksityiskohdista karsitun sarjatuotannon johdosta alueen yleisilme on betoninen ja karu.
Alueen väestönmuodostuksesta johtuen siellä asuu 84:ää eri kansallisuutta ja siellä puhutaan 115:sta eri kieltä.[lähde? ] Tilastojen mukaan suurin ryhmä on irakilaiset 18 prosentin osuudella, Euroopan ulkopuolelta tulleiden osuus on yhteensä neljännes kaupunginosan asukkaista.[lähde? ] Asukkaista 32 prosenttia elää täysin toimeentulotukien varassa.[lähde? ] Kolmanneksella perheistä on vähintään kolme lasta.
Ruotsin keskusrikospoliisin lokakuussa 2014 julkaistun raportin mukaan Hammarkullen on yksi Ruotsin 55 alueesta, jonka paikalliset rikolliset ovat ottaneet hallintaansa ja alueilla tapahtuu avoimia välienselvittelyitä, huumekauppaa ja kiristystä. Paikallisia asukkaita ei saada uhkausten vuoksi mukaan oikeuslaitoksen toimintaan eikä poliisi voi toimia hyökkäysten vuoksi.
Hammarkullenissa on tori, kirjasto ja uimahalli. Hammarkulleniin liikennöivät raitiolinjat 4, 8 ja 9. Hammarkullenissa on toinen Göteborgin kahdesta maan alla sijaitsevasta raitiovaunupysäkistä, toinen on Frölunda torgilla.
Barbuda

Barbuda
Barbuda kuvassa ylempänä ja Antigua alempana.
| --- | --- |
Sijainti:  17°37′N, 61°48′W Antigua ja Barbuda
Saariryhmä:  Leewardsaaret
Vesialue:  Karibianmeri
Korkein kohta:  38 m
Pinta-ala:  161 km²
| --- | --- |
Asukasluku:  1 500
Asutuskeskukset:  Codrington
muokkaa - muokkaa wikitekstiä - muokkaa Wikidataa
Barbuda on saari Karibianmerellä. Se on osa Antigua ja Barbudaa ja sijaitsee Antiguan saaresta pohjoiseen. Barbudan asukasluku on noin 1 500. Asukkaista suurin osa elää Codringtonin kaupungissa.
Syyskuussa 2017 hurrikaani Irma tuhosi saaren rakennuskannan ja infrastruktuurin lähes kokonaan, ja kaikki asukkaat siirtyivät asumaan Antiguan saarelle. Korjaustöiden arvellaan vievän vuosia.
Maantiede

Bardudan pinta-ala on 161 neliökilometriä. Saarella vallitsee trooppinen meri-ilmasto, jossa on pienet kausittaiset lämpötilavaihtelut. Maaperä on suurimmaksi osaksi korallia ja kalkkikiveä. Barbudan korkein kohta on Highland Housen luona noin 40 metrin korkeudella merenpinnasta.
Ilmasto

Tammikuu ja helmikuu ovat vuoden viileimmät kuukaudet. Tuolloin päivän korkein keskilämpötila on 27 °C. Vuoden lämpöisimmät kuukaudet ovat heinäkuu ja elokuu, jolloin päivän korkein keskilämpötila on 30 °C.
Aiheesta muualla

Kuvia tai muita tiedostoja aiheesta Barbuda Wikimedia Commonsissa
Barbudaful.net (englanniksi)
Antigua ja Barbudan kunnat ja erillishallintoalueet
| --- | --- |
Kunnat:   Saint George  Saint John  Saint Mary  Saint Paul  Saint Peter  Saint Philip 
Erillishallintoalueet:   Barbuda  Redonda
Azra Akın

Azra Akın
Azra Akın (s. 8. joulukuuta 1981 Almelo) on turkkilainen malli ja näyttelijä, joka voitti Miss Maailma -kilpailun Lontoossa vuonna 2002.
Akın syntyi Alankomaissa turkkilaiseen perheeseen ja vietti siellä suurimman osan lapsuuttaan. Hän osallistui vuonna 2003 brittiläiseen The Games -tositelevisiosarjaan. Hänellä on ollut myös pieniä rooleja useissa turkkilaisissa televisiosarjoissa.
Akın harrastaa balettia ja huilunsoittoa.
Aiheesta muualla

Azra Akin Internet Movie Databasessa. (englanniksi)
Helsingius

Helsingius on sukunimi. Yksi nimen kantajia on ollut Jääsken kirkkoherra Markus Helsingius (k. 1678)
Ensimmäisten joukossa suku- tai lisänimeä Helsingius käytti Turun katedraalikoulun rehtori Marcus Henrici Helsingius (1555–1609), jonka ei kuitenkaan varmuudella tiedetä olevan sukua nykyään elävälle Helsingius-suvulle. Ennen isovihaa sukunimen Helsingius ja Helsing käyttäjiä oli Suomessa runsaasti.
Marcus Henrici Helsingius (noin 1565–1609), Turun koulun rehtori
Georg Helsingius (1662–1741), Viipurin linnan ja Siikaniemen kirkkoherra 1695, Porvoon tuomiorovasti, Markus Helsingiuksen poika
Henrik Helsingius (1703–1757) Iisalmien kirkkoherra, valtiopäivämies 1738–39, Georg Helsingiuksen poika
Daniel Helsingius (noin 1717–1774), myssypoliitikko, kuninkaallinen sihteeri, Georg Helsingiuksen poika
Gustaf Fredrik Helsingius (1815–1886), kirkkohistorioitsija
Gustaf Mauritz Helsingius (1816–1868), virka- ja valtiopäivämies
August Vilhelm Helsingius (1821–1914), Hämeenlinnan pormestari ja valtiopaivämies.
Gustaf Adolf Helsingius (1855–1934), vaivaishoidon tarkastaja, hovineuvos, Henrik Emil Helsingiuksen veljenpoika
Naema Helsingius (1860–1933), kuurojen koulun opettaja
Karl Birger Helsingius (1870–1931), eversti ja sotilasasiamies
Gustaf Helsingius (1884–1935), jääkäri
Torsten Helsingius (1888–1967), suomenruotsalainen opettaja ja kirjailija
Barbara Helsingius (1937–2017), suomenruotsalainen folkmusiikin esittäjä, säveltäjä ja sanoittaja
Johan "Julf" Helsingius (s. 1961), suomalainen Internet-pioneeri
Helsingit

Helsingit ovat suomalaisen kansanperinteen käsite, joka alun perin lienee viitannut pohjoisruotsalaisen Hälsinglandin maakunnan asukkaisiin. Helsingit on Peräpohjolan mytologiassa yhdistetty jättikokoisiin alkuasuttajiin jatuleihin. Helsingit yhdistettiin myös hiiteen, joka oli paha paikka, jonne jatulit pakenivat muiden tieltä. Helsinki tarkoitti luultavasti samaa kuin sana hiisi uudemmassa merkityksessään. Alun perin hiisi tarkoitti pyhää paikkaa, mutta sittemmin, kristillisen näkemyksen mukaista pahaa paikkaa ja pahoja olentoja. Peräpohjolassa sanonta "painu helsinkiin" on tarkoittanut samaa kuin "painu hiiteen".
Avalanche (sarjakuvahahmo)

| Avalanche |
| --- | --- |
Luoja(t):  Chris Claremont John Byrne
Kustantamo:  Marvel Comics
Ensiesiintyminen:  X-Men nro 141 (tammikuu 1981)
Henkilötiedot
Oikea nimi:  Dominikos Ioannis Petrakis
Pituus:  180 cm
Paino:  89 kg
Ryhmäsidokset:  Pahojen mutanttien veljeskunta II
Edelliset ryhmäsidokset:  X-Joukot
Henkilöllisyydet:  Dominic Petros Jon Bloom Dominic Janos Petros Dominic Szilard
Voimat:  Kyky luoda maanjäristyksiä
Suhteet
Sukulaiset:  Helen (vaimo)
Avalanche on Marvelin -kustantamon sarjakuvissa esiintyvä superroisto. Chris Claremontin ja John Byrnen luoma hahmo esiintyi ensimmäisen kerran vuonna 1981 X-Men -sarjakuvalehden numerossa 141.
Historia

Avalanche on kreikkalainen maahanmuuttaja, jolla on kyky luoda maanjäristyksiä. Hän päätti salata kykyään huomatessaan kuinka Avalanchen kaltaisia mutantteja jahdattiin ja tapettiin. Myöhemmin Mystikko värväsi hänet toiseen Pahojen Mutanttien Veljeskuntaan. Hän esiintyi julkisesti ensimmäisen kerran kun Veljeskunta yritti murhata senaattori Robert Kellyn, kun tämä puhui mutanttien uhkasta ihmisille.
Avalanche jätti Veljeskunnan väliaikaisesti yrittäessään kiristää Kalifornian osavaltiota suuresta summasta rahaa uhaten laukaista valtavan maanjäristyksen. Avalanche joutui sen seurauksena taistelemaan Hulkia vastaan ja loukkasi molemmat kätensä vakavasti. Hän palasi sen jälkeen Veljeskuntaan, joka toimi Yhdysvaltain hallituksen hyväksi Vapausvoiman nimellä.
Voimat ja kyvyt

Avalanche on kyky luoda voimakkaita värinäaaltoja käsistään luoden tuhoisia vaikutuksia. Värinä saa elottoman esineen hajoamaan tai muuttumaan tomuksi. Suunnattuna suureen rakennukseen tai maahan värinä luo maanjäristyksen tai maanvyöryn kaltaisen vaikutuksen rajatulla alueella. Avalanchen ei tarvitse koskea kohdettaan vaikuttaakseen siihen vaan hän voi suunnata värinänsä pienen matkan päästä.
Hahmoa näytelleet

| Vuodet | Näyttelijät | Sarjat | Elokuvat | Videopelit |
| --- | --- | --- | --- | --- |
| 1993–1994 | Rod Coneybeare | X-Men |  |  |
| 2000–2003 | Christopher Grey | X-Men: Evolution |  |  |
| 2004 | Peter Lurie |  |  | X-Men Legends |
| 2008–2009 | James Patrick Stuart | Wolverine and the X-Men |  |  |
Hamlet ystäväni

| Hamlet ystäväni>  Kirjeitä Olavi Paavolaiselle |
| --- | --- |

Kirjailija:  Hertta Kuusinen Marja-Leena Mikkola (toim.)
Kieli:  suomi
Genre:  kirjekokoelma
Kustantaja:  Tammi
Julkaistu:  1999
Ulkoasu:  sidottu
Sivumäärä:  312
ISBN:  951-31-1429-5
Löydä lisää kirjojaKirjallisuuden teemasivulta
Hamlet ystäväni. Kirjeitä Olavi Paavolaiselle on vuonna 1999 ilmestynyt kokoelma Hertta Kuusisen kirjeitä Olavi Paavolaiselle. Teoksen on toimittanut Marja-Leena Mikkola, ja sen kustantaja on Tammi.
Aiheesta muualla

Jani Saxell: Yksinpuhujien rakkaus. Ylioppilaslehti 1.4.1999.
Pirkko Kotila: Prinsessa ja Hamlet. Työväentutkimus 2000.
Azoriás

| Azoriás> Αζοριάς |
| --- | --- |
 Azoriáksen arkeologinen alue.
Sijainti
 Azoriás
Koordinaatit:  35°7′4″N, 25°52′00″E
Valtio:  Kreikka
Paikkakunta:  Kavoúsi, Ierápetra, Lasíthi, Kreeta
Historia
Tyyppi:  kaupunki
Ajanjakso:  n. 1200–500 eaa.
Huippukausi:  n. 600–500-luvut eaa.
Kulttuuri:  minolainen kulttuuri varhainen rautakausi antiikki
Alue:  Kreeta
Aiheesta muualla
  Azoriás Commonsissa 
Infobox OKNimi-testi OK: 
Azoriás (kreik. Αζοριάς) tai Azoriá (Αζοριά) on minolaisaikaisen, varhaisen rautakauden ja antiikin aikaisen kaupungin arkeologinen kohde Kreetan saarella Kreikassa. Se sijaitsee Ierápetran kunnassa noin kilometrin kaakkoon Kavoúsin kylästä. Paikan nimi on nykyaikainen, eikä asutuksen muinaista nimeä tunneta.
Azoriáksen asutuksen raunioita.
Oletetun syssitia-rakennuksen rauniot.
Azoriás sijaitsee kukkulalla, jonka korkeus on noin 365 metriä merenpinnasta laskettuna. Paikka on ollut asuttu jo neoliittisella kaudella. Varsinaisen kaupungin katsotaan syntyneen myöhäisminolaisella kaudella IIIC, ja se on ollut asuttuna edelleen Kreikan pimeille vuosisadoille eli varhaiselle rautakaudelle sekä arkaaiselle kaudelle, yhteensä noin ajalla 1200–500 eaa.
Historiansa aikana asutus on kehittynyt pienestä kylästä orastavaksi kaupunkivaltioksi. Asutus tuhoutui tulipalossa noin vuoden 500 eaa. tienoilla. Paikalla oli asutusta pienemmässä mittakaavassa noin vuoden 200 eaa. tienoilla.
Paikan löysi yhdysvaltalainen arkeologi Harriet Boyd Hawes vuonna 1900. Laajempia tutkimuksia suoritettiin vuosina 1989–1992. Vuodesta 2002 lähtien arkeologisia kaivauksia suoritetaan nimellä ”Azoria project”. Kaivauksia ovat suorittaneet American School of Classical Studies at Athens eli Yhdysvaltain arkeologinen koulu sekä kreikkalaiset arkeologit, ja sitä ovat tukeneet muun muassa Pohjois-Carolinan yliopisto Chapel Hillissä, Iowan osavaltionyliopisto sekä Institute for Aegean Prehistory Study Center for East Crete.
Suurin osa rakennusjäänteistä on asutuksen viimeiseltä vaiheelta arkaaiselta kaudelta. Merkittävin rakennuslöytö paikalla ovat suurikokoisen, todennäköisesti yhteisaterioihin (syssitia) käytetyn rakennuksen rauniot. Siihen kuului ruokailu-, keittiö- ja varastotiloja. Toinen merkittävä löytö on ilmeinen pyhäkkötila, jonka sivustoilla on ollut penkit idoleille.
Aiheesta muualla

Kuvia tai muita tiedostoja aiheesta Azoriás Wikimedia Commonsissa
Halo (Beyoncé Knowlesin kappale)

| ”Halo” Beyoncé Knowles |
| --- | --- | --- |

Singlen tiedot
 Albumilta: I Am... Sasha Fierce
 Julkaistu: 22. joulukuuta 2008 (Musiikkivideo)   20. tammikuuta 2009
 Tuottaja(t): Ryan Tedder, Evan "Kidd" Bogart, Beyonce Knowles
 Tyylilaji: pop, R&B
 Kesto: 04.21
 Levy-yhtiö: Columbia Records
Beyoncé Knowles muut singlet
| ”Diva” 2008 | ”Halo” 2009 | ”Ego” 2009 |
Halo on Beyoncén single hänen I Am... Sasha Fierce -albumiltaan.
Tracklisting

"Halo" (Main Version)
"Single Ladies (Put a Ring on It)" (Redtop Radio Edit)
"Halo" (Main Version)
"Halo" (Radio Edit)
"Halo" (Instrumental)
"Halo" (Original Edit)
"Halo" (Dave Aude Edit)
"Halo" (Radio Edit)
"Halo" (Dave Aude Club Mix)
"Halo" (Gomi Club Remix)
"Halo" (Karmatronic Club Remix)
"Halo" (Lost Daze Club Remix)
"Halo" (Radio Edit)
"Diva" (Album Version)
"Halo" (Radio Edit)
"Diva" (Album Version)
"Halo" (Dave Aude Edit)
"Halo" (Data track - video)
Hakim Ziyech

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Hakim Ziyech
Syntymäaika: 19. maaliskuuta 1993 (ikä 31)
Syntymäpaikka: Dronten, Alankomaat
Pelipaikka: hyökkäävä keskikenttäpelaaja
Pituus: 180 senttimetriä
Seura
Seura: Galatasaray (Lainalla)
Pelinumero: 22
Junioriseurat
: ASV Dronten
2004–2012: Heerenveen
Seurat
| Vuodet | Seura | O | (M) |
| 2012–2014 | Heerenveen | 36 | (11) |
| 2014–2016 | Twente | 68 | (30) |
| 2016–2020 | Ajax | 112 | (38) |
| 2020– | Chelsea | 64 | (6) |
| 2023- | → Galatasaray (laina) | 0 | (0) |
Maajoukkue
| 2012 | Alankomaat U19 | 1 | (0) |
| 2012–2013 | Alankomaat U20 | 3 | (1) |
| 2013–2014 | Alankomaat U21 | 3 | (2) |
| 2015– | Marokko | 54 | (20) |
 Seurajoukkueuran tilastot kattavat vain kansalliset sarjat, päivitetty 9. heinäkuuta 2023.  Maajoukkueuran tilastot päivitetty 9. heinäkuuta 2023.
Hakim Ziyech (s. 19. maaliskuuta 1993 Dronten) on marokkolais-alankomaalainen jalkapalloilija, joka edustaa Turkin Superliigassa pelaavaa Galatasarayta. Vasenjalkainen Ziyech on pelipaikaltaan hyökkäävä keskikenttäpelaaja. Hän kuuluu myös Marokon jalkapallomaajoukkueeseen.
Ura > Seurajoukkueura

Ziyechin kasvattajaseura on SC Heerenveen. Hän debytoi seuran ykkösjoukkueen paidassa Eredivisiessä elokuussa 2012 NEC Nijmegeniä vastaan. Avausmaalinsa Eredivisiessä Ziyech teki elokuussa 2013 NAC Bredan verkkoon. Kaudella 2013–2014 hän teki 31 pelaamassaan ottelussa yhdeksän maalia. Elokuussa 2014 Ziyech siirtyi toiseen Eredivisie-seuraan, FC Twenteen. Hän pelasi Twentessä vahvan kauden onnistuen 31 pelaamassaan ottelussa 11 kertaa maalinteossa. Kaudella 2015–2016 hän pelasi 33 Eredivisie-ottelua ja teki niissä 17 maalia, millä hän oli liigan maalintekijätilastossa jaetulla viidennellä sijalla. Lisäksi hän antoi 12 maalisyöttöä. Hänet valittiin Eredivisien kauden pelaajaksi. Seuraavan kauden hän aloitti vielä Twentessä mutta siirtyi elokuun 2016 lopulla Ajaxiin.
Ziyech teki kaudella 2016–2017 pelaamissaan 28 Eredivisien ottelussa seitsemän maalia ja antoi 12 maalisyöttöä. Eurooppa-liigan 13 ottelussa hän teki kaksi ja syötti viisi maalia, ja oli avauskokoonpanossa myös tappiollisessa loppuottelussa. Kaudella 2017–2018 hän teki 34 liigaottelussa yhdeksän ja syötti 17 maalia. Hänet valittiin toisen kerran Alankomaiden pääsarjan kauden pelaajaksi. Kolmannella Ajax-kaudellaan 2018–2019 hän teki 29 Eredivisie-ottelussa 16 maalia ja antoi 17 maalisyöttöä. Hän oli joukkueensa toiseksi paras maalintekijä sekä koko liigan maalintekijätilastossa jaetulla kuudennella sijalla. Hän voitti Alankomaiden liiga- ja cupmestaruuden. Hänet valittiin jälleen Eredivisien kauden pelaajaksi. Mestarien liigassa hän pelasi samalla kaudella 11 ottelua ja teki niissä kolme maalia, muun muassa neljännesvälierissä Real Madridia vastaan sekä vieras- että kotiottelussa yhden maalin, kun Ajax pudotti hallitsevan mestarin jatkosta. Hänet valittiin Mestarien liigan kauden joukkueeseen. Kaudella 2019–2020 pelaamissaan 21 liigaottelussa hän teki kuusi ja syötti 13 maalia. Mestarien liigan kuudessa ottelussa hän teki kaksi ja syötti viisi maalia. Hän pelasi neljällä Ajax-kaudellaan kaikkiaan 112 Eredivisien ottelua, joissa viimeisteli 38 maalia ja antoi 59 maalisyöttöä.
Helmikuussa 2020 tiedotettiin, että Ziyech siirtyy kesällä 2020 englantilaisseura Chelseaan 40 miljoonan euron kauppasummalla ja viiden vuoden sopimuksella. Hän pelasi kaudella 2020–2021 kymmenessä Mestarien liigan ottelussa, tosin vain kolme kertaa avauskokoonpanossa, ja teki kaksi maalia. Voitokkaassa loppuottelussa hän oli vaihtopenkillä. Kauden 23 valioliigaottelussa hän viimeisteli niin ikään kaksi maalia. Kaudella 2021–2022 hän teki Valioliigassa 23 ottelussa neljä ja syötti kolme maalia. Mestarien liigassa hän pelasi yhdeksän ottelua ja viimeisteli kolme maalia. Hän voitti UEFA Super Cupin ja seurajoukkueiden maailmanmestaruuden. Kaudella 2022–2023 hän pelasi 18 valioliigaottelussa vain 653 minuuttia ja antoi kolme maalisyöttä. Mestarien liigassa hän pelasi neljässä ottelussa.
Ura > Maajoukkueura

Ziyech on edustanut Alankomaita alle 19-, alle 20- ja alle 21-vuotiaiden maajoukkueissa. Alankomaiden A-maajoukkueeseen Ziyech kutsuttiin kesäkuun 2015 ystävyysotteluun Yhdysvaltoja vastaan. Hän ei pelannut ottelussa. Lokakuussa 2015 Ziyech debytoikin Marokon maajoukkueessa ystävyysottelussa Norsunluurannikkoa vastaan. Hän pelasi Marokon kaikki kolme ottelua MM-kilpailuissa 2018 ja neljä ottelua Afrikan-mestaruuskilpailuissa 2019. MM-kilpailuissa 2022 Marokko selviytyi kaikkien aikojen ensimmäisenä afrikkalaismaana MM-kilpailujen välieriin ja Ziyech pelasi avauskokoonpanossa joukkueensa kaikki seitsemän ottelua. Hän teki maalin alkulohko-ottelussa Kanadaa vastaan ja neljännesvälierän Espanjaa vastaan ratkaisseessa rangaistuspotkukilpailussa joukkueensa toisen maalin. Hän on 54 maaottelussaan tehnyt kaikkiaan 20 maalia.
Bharat Forge

| Bharat Forge |
| --- | --- |

Yritysmuoto:  julkinen osakeyhtiö
Osake:  BSE: 500493, NSE: BHARATFORG; ISIN INE465A01025
Markkina-arvo:  22 719 crorea INR (22.2.2019)
Perustettu:  1961
Toimitusjohtaja:  Babasaheb Kalyani
Puheenjohtaja:  Babasaheb Kalyani
Kotipaikka:  Pune Cantonment, Mundhwa, Pune 411036, Intia
Liikevaihto:  8 625,77 crorea INR (2018)
Nettotulos:  8 357,69 crorea INR (2018)
Tilikauden tulos:  762,44 crorea INR (2018)
Kotisivu:  www.bharatforge.com
Infobox OKNimi-testi OK: 
Bharat Forge Ltd on intialainen pörssiyhtiö, joka tunnetaan erityisesti autoteollisuuden osavalmistajana. Yritys tekee esimerkiksi ajoneuvojen koreja. Vuonna 1961 perustetun yrityksen kotipaikka on Pune. Yhtiön osakkeet noteerataan Intian molemmissa pääpörsseissä (BSE ja NSE).
Yrityksen nimi viittaa metallin taontaan (engl. forging). Autoteollisuuden ohella yhtiö toimii myös energiatuotannon, öljy- ja kaasuteollisuuden, rakentamisen ja kaivostoiminnan, veturivalmistuksen, laivanrakennus- ja ilmailuteollisuuden piirissä. Yhtiö kuuluu osana noin kolmen miljardin Yhdysvaltain dollarin liikevaihtoa tekevään ja 10 000 ihmistä työllistävään Kalyani-yhtymään.
Liikevaihdolla mitattuna Bharat Forge oli talousjulkaisu Fortunen mukaan 2018 Intian 170. suurin julkisesti noteerattu yritys. Bharat Forgella on tuotantoa Intian ohella myös Saksassa, Ranskassa ja Ruotsissa.
Harja (konetekniikka)

Kaksi hiiliharjaa
Harja eli nykyisin useimmiten hiiliharja toimii sähkökytkentänä, joka johtaa sähkövirran paikallaan pysyvistä johtimista sähkökoneen liikkuville osille, jotka pyörivät yleensä akselinsa ympäri. Niiden tavallisia käyttökohteita ovat sähkömoottorit, ajoneuvojen laturit ja sähkögeneraattorit.
Sanan alkuperä

Jotta tietyntyyppiset sähkömoottorit ja generaattorit toimisivat, roottorin käämien on oltava kytkettynä, jotta virtapiiri sulkeutuu. Aluksi tarkoitukseen käytettiin kuparista tai messingistä valmistettua virrankäännintä tai liukurengasta, jossa jouset painoivat kuparijohtimesta valmistetut ”harjat” virrankääntimen kehää vasten, jolloin virta pääsi kulkemaan. Tällaisten harjojen virrankääntöominaisuudet olivat huonot niiden liikkuessa virrankääntimen kohtiolta toiselle kohtiolle. Tähän ratkaisuna olivat suurresistanssiset harjat, jotka valmistettiin grafiitista, mutta hiilen joukkoon saatettiin lisätä myös kuparia. Vaikka hiiliharjojen sähkövastus oli kymmenten milliohmien luokkaa, niiden resistanssi oli riittävän suuri siihen, että siirtymä virrankääntimen kohtiolta toiselle oli asteittainen. Käsite harja on edelleen käytössä. Harjojen kuluessa ne voidaan vaihtaa paremmin kulutusta kestäviin harjoihin.
Myös metallikuituharjoja kehitetään. Niiden käytöstä voi olla hyötyä suurilla virroilla, mutta niitä ei ole toistaiseksi käytetty sarjatuotantosähkökoneissa.
Valmistus > Ainesten sekoitus

Harjan tarkka koostumus riippuu käyttökohteesta, mutta yleensä käytetään hiilijauhetta. Kuparijauhetta saatetaan käyttää sähkönjohtavuuden parantamiseksi, mutta tämä on harvinaista vaihtosähkölaitteissa. Sähkönjohtavuuden ja käsittelylujuuden parantamiseksi käytetään hyvin sähköä johtavaa kuparijauhetta. Sideaineet, jotka ovat yleensä fenolia, pihkaa tai pikeä, sekoitetaan siten, että hiilijauhe pysyy kasassa puristamisen jälkeen. Muina ainesosina voidaan käyttää erilaisia metallijauheita tai voiteluaineita kuten MoS2:ta tai WS2:ta. Eri moottoreille sopivien koostumusten määrittämiseen tarvitaan paljon tietotaitoa ja tutkimusta.
Valmistus > Harjan puristaminen yhteen

Harjan seos puristetaan harjaksi työkalulla, joka koostuu kahdesta meististä ja muotista, jotka puristetaan yhteen mekaanisella tai hydraulisella puristimella. Myöhemmistä prosesseista riippuen tässä vaiheessa voidaan viedä kuparijohdin automaattisesti yläosan reiän läpi, jolloin jauhe voidaan puristaa kiinteästi sen ympärille. Tässä käytetään tavallisesti elektrolyyttistä kuparijauhetta, joka voidaan pinnoittaa hopealla, jos käyttökohteessa tarvitaan korkeaa suorituskykyä. Prosessin jälkeen harja on yhä todella hauras, ja sitä kutsutaan ammattislangissa ”vihreäksi harjaksi”.
Vihreät harjat lämpökäsitellään keinotekoisessa kaasukehässä, joka sisältää yleensä vetyä ja typpeä. Lämpötila on suunnilleen 1200 °C, ja prosessia kutsutaan sintraukseksi. Sintrauksen aikana sideaineet palavat tai hiiltyvät, ja harjan hiili, kupari ja muut aineet muodostavat kiderakenteen. Seuraavaksi harja grafitoidaan kuumuudessa. Käsittelyssä noudatetaan eri lämpökäyriä seoksen mukaan. Lämpökäyrä on harjan koostumuksen ohella hiiliharjojen valmistajien suurimpia yrityssalaisuuksia. Lämpökäsittelyn jälkeen harjan rakennetta muutetaan siten, että kilpailijat eivät pysty kopioimaan rakennetta.
Valmistus > Viimeistely

Harjat kutistuvat ja taipuvat sintrauksessa, joten ne on hiottava lopulliseen muotoonsa. Osa valmistajista tekee harjoille muutakin viimeistelyä, kuten kyllästää pinnan öljyillä, hartseilla tai rasvoilla.
Hiiliharjojen valmistuksessa tarvitaan paljon materiaalitietoutta ja kokemusta seosten koostumuksista. Jo pienet muutaman painoprosentin muutokset harjan ainesoissa voivat muuttaa hiiliharjan ominaisuuksia ja käyttökohteeseen soveltumista merkittävästi. Maailmassa onkin vain muutamia hiiliharjojen valmistajia, ja ne ovat erikoistuneet pääosin tietyntyyppisiin harjoihin.
Hiiliharjat ovat sähkömoottoreiden halvimpia osia. Toisaalta ne ovat avainkomponentteja, jotka määrittävät moottorin kestoiän ja suorituskyvyn. Hiiliharjojen valmistus edellyttää hyvin tarkkaa laadunvalvontaa, ja valmistusta pitää valvoa kaikissa vaiheissa.